Conform datelor, scăderea inflației a fost determinată în primul trimestru 2024 de măsura de plafonare a adaosului comercial la produse alimentare de bază, de corecții ale prețurilor mărfurilor agroalimentare, precum și de dinamica în scădere a prețurilor importurilor, arată BNR.
În plus, cele mai recente analize indică o creștere semnificativă a economiei în prima parte a anului 2024 în raport cu trimestrul IV al anului trecut, creșterea producției industriale și o îmbunătățire a consumului privat.
Ținerea sub control a prețurilor la alimente și energie, baza pentru scăderea inflației
În lipsa măsurilor de plafonare introduse de Guvernul condus de Marcel Ciolacu, rata inflației ar fi continuat să aibă, așa cum s-a întâmplat în 2022 și în prima jumătate a anului trecut, două cifre, și nu una, ca în prezent.
Atât rapoartele BNR, cât și datele INS confirmă politica economică a PSD de intervenție prin plafonare pe două componente ce contribuie cu circa 80% la determinarea ratei generale a inflației: alimentele și energia. Guvernul PSD a ajutat românii să țină sub control cele mai importante cheltuieli din bugetul unei familii.
BNR susține, ca și în rapoartele precedente din august și noiembrie 2023 și februarie anul acesta, faptul că politicile PSD pentru protejarea românilor au fost soluția potrivită prin care inflația a fost redusă. Economia românească a înregistrat o creștere sustenabil, în timp ce o mare parte dintre țările europene traversează o perioadă dificilă.